Else Kåss Furuseth

Elisabeth Kåss Furuseth (født 1980), kjent som Else Kåss Furuseth, er en norsk standupkomiker, skuespiller, programleder og politiker. 

Furuseth er kjent som programleder for sine egne talkshow Else (TV 2), Kåss til kvelds (NRK) og Else! (TVNorge), som medvirkende i Torsdag kveld fra Nydalen og for sine teatermonologer Kondolerer og Gratulerer. Hun stiftet og ledet det politiske partiet Ensomhetspartiet. Hun har vunnet tre Gullrutepriser som beste programleder.

 Karriere 

På 2000-tallet var hun programleder og medarbeider i flere radioprogrammer på NRK P3: programleder i Show Show (2006), assistent i Klaus Sonstad Show (2006), fast medarbeider i Ken eller Torkil og programleder for Tjukkas sammen med Sigrid Bonde Tusvik. Hun har også laget reportasjer og serier til NRK P3TV, for eksempel serien Gipskvinnen, hvor hun gipset begge armene og samtidig prøvde å leve et normalt  liv.

Sammen med Henrik Thodesen, Odd-Magnus Williamson, Morten Ramm og Sigrid Bonde Tusvik var hun i perioden 2002 til 2008 med å lage og framføre sketsjeshowet Blymandag. Showet var en forløper til humorprogrammet Torsdag kveld fra Nydalen som hadde premiere på TV 2 i mars 2009 og hvor hun siden var en av de faste programlederne. Våren 2010 var hun deltaker på Camp Senkveld i TV 2-programmet Senkveld med Thomas og Harald. I 2011 deltok hun i Kjendisbarnevakten på NRK 1, en reality-konkurranse som hun vant.

I perioden 2011–2016 spilte hun sin egen forestilling Kondolerer, hvor hun fortalte om moren og brorens selvmord. Forestillingen ble blant annet satt opp på Torshovteatret og Nationaltheatret. Forestillingen og Furuseth ble nominert til totalt fire priser under Komiprisen 2012: beste forestilling, beste kvinnelige artist, revy og komedie, årets nummer og årets morsomste. I 2012 var hun Lørdagsspaltist i Dagbladet.Blir Dagbladet-spaltist  Kampanje, 20. august 2012

Furuseth ble i 2012 tildelt Wenche Foss' ærespris sammen med Foreningen «Vi som har et barn for lite».

Høsten 2012 filmdebuterte Furuseth i spillefilmen Tina & Bettina, hvor hun spilte mot Torsdag kveld-kollegene Odd-Magnus Williamson og Henrik Thodesen i tillegg til modell og programleder Triana Iglesias. Filmen handler om de to vestkantjentene «Tina» og «Bettina» (spilt av Williamson og Thodesen); de to figurene ble skapt i sketsjer som ble sendt i serien Torsdag kveld fra Nydalen på TV 2.

I 2014 hadde Furuseth, Sigrid Bonde Tusvik og Henriette Steenstrup et show på Latter med tittelen Mot i brøsta. Samme år fikk Furuseth sitt eget talkshow på TV 2 kalt Else. Det ble kansellert i juni 2014. Deretter ble hun i 2015 programleder for et nytt talkshow på samme kanal, med tittelen Det er lov å være blid, som gikk i tre sesonger; våren 2015, høsten 2015 og våren 2016.

I 2016 sluttet hun i TV 2 og begynte som programleder i TVNorge. Høsten 2018 var hun programleder for dokumentarserien Else om: selvmord på TV Norge. For serien vant hun og programmet to priser under Gullruten 2019, i kategoriene «beste programleder» og «beste nyhets-, sports- eller aktualitetsprogram». I tillegg var hun nominert i klassene «årets nyskaping» og «publikumsprisen». For oppfølgerserien Else om: barn, som ble sendt i 2019, vant hun Gullruten 2020 i klassen «programleder – underholdning». I 2019 returnerte hun til NRK hvor hun fra våren 2020 til våren 2023 ledet talkshowet Kåss til kvelds, med Markus Neby som medprogramleder. For programmet vant hun Gullruten 2021 i klassen beste programleder - underholdning. Våren 2023 ledet hun livsstilsprogrammet Helsekost Furuseth på NRK før hun gikk over til TVNorge hvor hun siden 2024 har ledet talkshowet Else!. Hun ble nominert til Gullruten 2024 for både Helsekost Furuseth og Else!, henholdsvis innen kategoriene beste programleder reality, livsstil og aktualitet og beste programleder underholdning.

Siden 2016 har hun ledet radioprogrammet og podcasten The Kåss Furuseths med søsteren Cecilie Ramona Kåss Furuseth, og i 2019 var hun programleder i podcasten Ufiltrert, produsert av selskapet Anti.

Hun var en av feministene bak et opprop for en inkluderende feminisme.

 TV-opptrender 
 2009–2013: Torsdag kveld fra Nydalen (TV2)
 2011: Kjendisbarnevakten (NRK)
 2013–2014: Else (TV2)
 2015–2016: Det er lov å være blid med Else (TV2)
 2017: Mandagsklubben (TVNorge) 
 2018: Else om: selvmord (TVNorge)
 2019: Else om: barn (TVNorge)
 2020–2023: Kåss til kvelds  (NRK)
 2023: Helsekost Furuseth (NRK)
 2023: Sykkelsommer (NRK)
 2023: Portrettmesterskapet (NRK)
 2024: Else! (TVNorge)
 2025: A-laget, gjest (NRK)
 2025: Best in Show med Else Kåss Furuseth (TVNorge)

 Bibliografi 
 Else Kåss Furuseth (2018) — Else går til psykolog. Cappelen Damm. s. 350. 
 Sigrid Bonde Tusvik, Else Kåss Furuseth, Siri Kristiansen, Benedicte Wessel-Holst (2020) — Kan alle sjekke kalenderen?. Kagge Forlag. s. 122. 
 Else Kåss Furuseth, Kine Jeanette Solberg (2023) — Jeg burde kanskje sagt nei. Cappelen Damm. 

 Priser og nominasjoner 
 Nominert til Komiprisen 2010 i klassen «årets gjennombrudd» for Torsdag kveld fra Nydalen Wenche Foss' ærespris for 2012
 Nominert til Komiprisen 2012 i klassen beste kvinnelige artist, revy og komedie for Kondolerer Nominert til Komiprisen 2012 i klassen «årets nummer» for «Etter begravelsen» fra Kondolerer Nominert til Komiprisen 2012 i klassen «årets morsomste» for Torsdag kveld fra Nydalen og Kondolerer Nominert til Gullruten 2012 i klassen «beste kvinnelige programleder» for Torsdag kveld fra Nydalen Tildelt Oslo bys kunstnerpris for 2013
 Nominert til Komiprisen 2013 i klassen «beste kvinnelige artist, TV/Film/Nett»
 Nominert til Gullruten 2013 i klassen «publikumsprisen»
 Nominert til Gullruten 2013 i klassen «beste kvinnelige programleder» for Torsdag kveld fra Nydalen Nominert til Gullruten 2014 i klassen «beste kvinnelige programleder» for Else Nominert til Komiprisen 2015 i klassen «årets morsomste» for Det er lov å være blid Nominert til Komiprisen 2016 i klassen «årets kvinnelige TV-komiker» for Det er lov å være blid Nominert til Gullruten 2016 i klassen «publikumsprisen» for Det er lov å være blid Tildelt Åpenhetsprisen for 2018
 Vant Gullruten 2019 i klassen «beste programleder» for Else om: selvmord Nominert til Gullruten 2019 i klassen «publikumsprisen»
 Tildelt Fredrikkeprisen 2019
 Vant Gullruten 2020 i klassen «beste programleder - underholdning» for Else om: barn Vant Gullruten 2021 i klassen «beste programleder - underholdning» for Kåss til kvelds Nominert til Humorprisen 2020/2021 i klassen året morsomste på TV (publikumspris)
 Tildelt Solprisen 2022 for å ha «spredd sol og glede til det norske folk»
 Nominert til Humorprisen 2022 i året morsomste på TV (publikumspris)
 Nominert til Gullruten 2024 i klassen beste programleder - reality, livsstil og aktualitet for Helsekost Furuseth Nominert til Gullruten 2024 i klassen beste programleder - underholdning for Else!''

 Familie 
Hun er tremenning av legen og politikeren Robin Martin Kåss, som fra 2015 til 2023 var ordfører i Porsgrunn.

 Referanser 

 Eksterne lenker 


 Underholdningsagenten

Kategori:Norske komikere
Kategori:Norske standupkomikere
Kategori:Norske TV-programledere
Kategori:Norske radioprogramledere
Kategori:Programledere for TV 2
Kategori:Programledere for TVNorge
Kategori:Programledere for NRK TV
Kategori:Programledere for NRK Radio
Kategori:Vinnere av Gullruten for beste programleder
Kategori:Personer fra Ullensaker kommune